Εσωκομματικές εκλογές ΠΑΣΟΚ - Κινήματος Αλλαγής 2024

Οι **εσωκομματικές εκλογές του [[ΠΑΣΟΚ - Κίνημα Αλλαγής|ΠΑ.ΣΟ.Κ. - Κινήματος Αλλαγής]] του 2024** για την ανάδειξη νέου προέδρου διεξήχθησαν στις 6 Οκτωβρίου 2024 και συμμετείχαν έξι υποψήφιοι. Εκτός από την Ελλάδα κάλπες στήθηκαν σε Κύπρο, Γαλλία, Γερμανία, Ηνωμένο Βασίλειο και άλλες χώρες της Ευρώπης. Επίσης κάλπες στήθηκαν σε Η.Π.Α., Καναδά και Αυστραλία.

Επειδή κανένας από τους υποψηφίους δεν κέρδισε την απαιτούμενη πλειοψηφία, διεξήχθησαν επαναληπτικές εκλογές στις 13 Οκτωβρίου, μεταξύ του Νίκου Ανδρουλάκη και του Χάρη Δούκα.

Άλλοι υποψήφιοι ήταν η Άννα Διαμαντοπούλου, η Νάντια Γιαννακοπούλου, ο Παύλος Γερουλάνος και ο Μιχάλης Κατρίνης.

Νικητής αναδείχθηκε ο Νίκος Ανδρουλάκης.

## Ιστορικό
Τον Δεκέμβριο του 2021, διεξήχθησαν εσωκομματικές εκλογές στο κόμμα για νέο πρόεδρο, προς διαδοχή της Φώφης Γεννηματά. Πρόεδρος εξελέγη ο Νίκος Ανδρουλάκης, ο οποίος επικράτησε του Γιώργου Παπανδρέου με 67,17%, έναντι 32,19%.

Πριν από τις ευρωεκλογές του 2024, ο Ανδρουλάκης είχε θέσει ως στόχο για το ΠΑ.ΣΟ.Κ. να είναι δεύτερο κόμμα με ποσοστά υψηλότερα από τις ευρωεκλογές του 2019 (7,72%) και τις εθνικές εκλογές του 2023 (11,46% και 11,84% τον Μάιο και τον Ιούνιο). Ωστόσο, στις ευρωεκλογές το ΠΑ.ΣΟ.Κ. βγήκε τρίτο με ποσοστό 12,79%, εκλέγοντας τρεις ευρωβουλευτές. Το αποτέλεσμα θεωρήθηκε απογοητευτικό, με στελέχη να ασκούν κριτική στην πολιτική του Ανδρουλάκη, κατηγορώντας τον πως είναι υπεύθυνος για το αποτέλεσμα, θέτοντας θέμα ηγεσίας.

Παρότι ο Ανδρουλάκης δήλωνε πως δεν θα προβεί σε πρόωρες εκλογές, αναμένοντας τις προγραμματισμένες εσωκομματικές εκλογές το 2025, στη συνεδρίαση της Κεντρικής Επιτροπής του κόμματος στις 30 Ιουνίου, εισηγήθηκε εκλογές στις 6 Οκτωβρίου, με επαναληπτικό γύρο μια εβδομάδα μετά, στις 13 Οκτωβρίου.

Την ίδια μέρα ανακοίνωσαν τις υποψηφιότητες τους ο δήμαρχος Αθηναίων, Χάρης Δούκας και ο πρώην υπουργός και βουλευτής Α' Αθηνών, Παύλος Γερουλάνος. Τις υποψηφιότητές τους εξήγγειλαν επίσης η βουλευτής Β1΄ Βόρειου Τομέα Αθηνών, Μιλένα Αποστολάκη,  ο βουλευτής Ηλείας, Μιχάλης Κατρίνης, η βουλευτής Β2΄ Δυτικού Τομέα Αθηνών, Νάντια Γιαννακοπούλου, ο δημοσιογράφος και πολεμικός ανταποκριτής Γιάννης Κανελλάκης και η πρώην υπουργός και ευρωπαία επίτροπος Άννα Διαμαντοπούλου. Στις 24 Ιουλίου, η Μιλένα Αποστολάκη απέσυρε την υποψηφιότητα της.

Στις 9 Σεπτεμβρίου κατατέθηκαν οι απαιτούμενες υπογραφές των υποψηφίων και επισημοποιήθηκαν οι υποψηφιότητες από έξι υποψηφίους. Εκτός αναμέτρησης έμεινε ο Γιάννης Κανελλάκης, ο οποίος μέσω επιστολής του σημείωσε ότι διαθέτει τις 5.000 υπογραφές μελών, αλλά δεν τις κατέθεσε στην αρμόδια Επιτροπή για να προφυλάξει τα προσωπικά τους δεδομένα.

## Υποψηφιότητες

### Αποσυρθέντες/Αποκλεισμένοι υποψήφιοι

## Τηλεμαχίες
Στις 24 Σεπτεμβρίου διεξήχθη στην ΕΡΤ τηλεμαχία μεταξύ των έξι υποψηφίων για την προεδρία. Η διαδικασία χωρίστηκε σε έξι θεματικές ενότητες: οικονομία-ανάπτυξη, κοινωνικό κράτος-νέα γενιά-δημογραφικό, εξωτερική πολιτική-άμυνα-Ευρωπαϊκή Ένωση, κράτος-θεσμοί-αυτοδιοίκηση, κλιματική κρίση-πολιτική προστασία-ενεργειακή μετάβαση και ΠΑΣΟΚ: επόμενη μέρα. Αυτή η τηλεμαχία θεωρείται ξεχωριστή από τις προηγούμενες σε εσωκομματικό αλλά και εθνικό επίπεδο, καθώς οι υποψήφιοι μπορούσαν να απευθυνθούν ο ένας στον άλλο.

### Άποψη του κοινού

Παράλληλα με τη διεξαγωγή της τηλεμαχίας, διάφορα Μ.Μ.Ε. δημιούργησαν διαδικτυακές σφυγμομετρήσεις, ώστε να ψηφίσουν οι τηλεθεατές τον υποψήφιο που θεωρούν ότι ήταν νικητής της διαδικασίας. Μετέπειτα, εταιρίες δημοσκοπήσεων επίσημα έθεσαν το ίδιο ερώτημα. Αυτές είναι :

## Δημοσκοπήσεις
Τα αποτελέσματα των δημοσκοπήσεων παρατίθενται στον παρακάτω πίνακα με αντίστροφη χρονολογική σειρά, παρουσιάζοντας την πιο πρόσφατη πρώτη, χρησιμοποιώντας την ημερομηνία δημοσίευσης. Οι δημοσκοπήσεις δείχνουν δεδομένα που συγκεντρώθηκαν από εταιρείες δημοσκοπήσεων, μεταξύ των ψηφοφόρων/υποστηρικτών του ΠΑΣΟΚ - Κινήματος Αλλαγής, αλλά και του γενικού πληθυσμού ή σε όσων δηλώνουν ότι θα ψηφίσουν στις εσωκομματικές εκλογές.

 

### Α' γύρου

### Β' γύρου

### Υποθετικές δημοσκοπήσεις

#### Ανδρουλάκης εναντίον Γερουλάνου

#### Ανδρουλάκης εναντίον Διαμαντοπούλου

#### Γερουλάνος εναντίον Διαμαντοπούλου

#### Γερουλάνος εναντίον Δούκα

#### Διαμαντοπούλου εναντίον Δούκα

## Αποτελέσματα

## Σημειώσεις

## Παραπομπές


Κατηγορία:Κίνημα Αλλαγής
Πασοκ-Κιναλ 2024
Κατηγορία:Πανελλήνιο Σοσιαλιστικό Κίνημα